stanford-oval/wikipedia huggingface dataset:
סרטוני העב"מים של הפנטגון
פרסום הסרטונים > פרסום הסרטונים בשנת 2023

ב-19 באפריל 2023, הפנטגון פרסם סרטון שצולם על ידי כטב"ם מסוג MQ-9 ריפר בשמי המזרח התיכון בו נראה כלי טיס לא מזוהה אשר לטענת שון קירקפטריק, מנהל פרויקט לחקר עב"מים בפנטגון, דומה ל"כדור מתכתי" קטן. עם זאת, קירקפטריק ציין שהם לא מסוגלים לזהות בבירור משהו מהסרטון הזה. הוא ציין בראיון לחדשות ABC כי לא ניתן לתת הסבר לעצם הבלתי מזוהה מהסרטון, בשל מחסור בנתונים.
הסברים פוטנציאליים

הסיקור הנרחב בתקשורת של הסרטונים הללו הוביל לספקולציות רבות, אשר לרוב הן פסאודו-מדעיות, מצד אנשים שונים לגבי מה שרואים בסרטונים.
הסברים שעלו מצד ספקנים כללו את האפשרות שמדובר אולי בתקלה במיכשור, באנומליה, באשליה אופטית,, או במטוסים רגילים (למשל, מטוסי נוסעים) או אולי בבלון מזג אוויר.
הסופר והאסטרופיזיקאי אדם פרנק ציין בכתבה בניו יורק טיימס שייתכן שהעב"מים בסרטונים הם מל"טים שנשלחו על ידי מדינות יריבות כמו רוסיה או סין במטרה לבחון את מערכות ההגנה האמריקניות. גם האסטרונום האמריקני תומאס באניה ציין שיכול להיות שמדובר בסוג כלשהו של לוחמה אלקטרונית שבאה מסין או מרוסיה אשר מטרתה לצבור מידע מודיעיני לגבי מה בדיוק מערכות ההגנה האמריקניות מסוגלות לעשות.
דובר ראש המבצעים הימיים ציין כי אחד ההסברים האפשריים לעלייה בתקריות המדווחות עשוי להיות קשור בעלייה בזמינותן של מערכות אוויריות בלתי מאוישות כגון קוודקופטרים.
הסנטור האמריקני מרקו רוביו, אשר היה יושב ראש ועדת המודיעין של הסנאט באותה עת, ציין שהוא חושש שהעב"מים בסרטונים עשויים להיות טכנולוגיה סינית או רוסית.
מומחה האבטחה ג'ק ויינשטיין ציין שלרוסיה ולסין אין את היכולת בהווה לייצר כלי טיס עם יכולות כה יוצאות דופן, וציינו שבאופן כללי גם אם היה ברשותן את היכולת לייצר כלי טיס עם יכולות יוצאות דופן מהסוג הזה אז הן היו נמנעות מלגרום לכך שהטכנולוגיה הזו תיחשף ותתועד באופן הזה על ידי מדינה יריבה כמו ארצות הברית.
בשנת 2023 דייוויד פראבור, הטייס מנושאת המטוסים נימיץ שהיה עד לעב"ם שצולם בסרטון FLIR, נתן עדות בשבועה בנוגע לתקרית בדיון של ועדת הפיקוח והרפורמה של בית הנבחרים. באותו הדיון השתתפו טייס הקרב לשעבר ריאן גרייבס, וקצין המודיעין לשעבר דייוויד גראש. פראבור חזר על טענותיו כי לפי דעתו הטכנולוגיה לה הם היו עדים מתקדמת בהרבה מהטכנולוגיות שנמצאות כיום בידי ארצות הברית.
דוח העב"מים שפורסם ביוני 2021

ב-25 ביוני 2021 משרד ראש המודיעין הלאומי פרסם דו"ח ראשוני אודות תופעת העב"מים אשר התמקד בעיקר בראיות שנאספו ב-20 השנים האחרונות מדיווחים של הצי האמריקני. הדו"ח לא הגיע למסקנה לגבי מה הם בדיוק אותם העב"מים, משום שיש "מחסור בנתונים" המאפשרים לאמת אם מדובר בטכנולוגיות ארציות מתקדמות, או בכלי טיס שלא מהעולם הזה. הדו"ח ציין שבמספר מצומצם של מקרים נראה שאותם כלי הטיס הפגינו יכולות טיסה יוצאות דופן, כולל מהירות גבוהה במיוחד, שבירת מחסום הקול מבלי לייצר בום קולי, יכולת תמרון גבוהה שלא נראתה מעולם, ויכולת לטבול בתוך מי האוקיינוס.  כמו כן צוין גם כי נדמה שחלק מאותם כלי הטיס נעים ללא אמצעי הנעה נראים לעין, וצוין כי המהירויות והתמרונים שלהם מתקדמים בהרבה מכל כלי הטיס הקיימים כיום. כמו כן צוין כי ייתכן והתצפיות הללו הן תוצאה של שגיאות בחיישנים, זיוף או תפיסה שגויה של הצופה, ודורשות ניתוח קפדני נוסף.
הדו"ח הצביע על כך שברוב המקרים, צילומי הוידו של אותם כלי הטיס היו ככל הנראה של עצמים פיזיים.
הדו"ח העלה גם חששות שייתכן ואותם כלי הטיס מהווים בעיה לביטחונה של ארצות הברית, אולי למקרים של התנגשות אפשרית עם מטוסים אמריקאים, וכי הם עלולים להוות איום ביטחוני אם מדובר בכלי טיס זרים שאוספים מידע על ארצות הברית. הדו"ח ציין גם כי חקירת הנושא תימשך.
בתרבות הפופולרית

ב-5 באוקטובר 2019 הסרטונים הוצגו בפרק 1361 בתוכנית הפודקאסט הפופולרית של ג'ו רוגן "The Joe Rogan Experience", ובמהלך אותו הפרק רוגן ראיין את דייוויד פראבור.
פאול לאוקס

| --- | --- |

גנרל Paul Laux
 לידה:  11 בנובמבר 1887 ויימאר, האימפריה הגרמנית האימפריה הגרמנית
 נהרג:  2 בדצמבר 1944  (בגיל 57) ריגה, אוסטלנד גרמניה הנאצית
 מדינה:  הרייך הגרמני 
 השתייכות:  האימפריה הגרמנית האימפריה הגרמנית   רפובליקת ויימאר רפובליקת ויימאר   גרמניה הנאצית גרמניה הנאצית
 תקופת הפעילות:  1907–1944 (כ־37 שנים)
 דרגה:   גנרל חיל הרגלים (ורמאכט)
 תפקידים בשירות
 מפקד הדיוויזיה ה-10   מפקד הדיוויזיה ה-126   מפקד הקורפוס ה-2   מפקד הארמייה ה-16
 פעולות ומבצעים
 מלחמת העולם הראשונה   מלחמת העולם השנייה
 עיטורים
   צלב האבירים של צלב הברזל עם עלי אלון   צלב הברזל דרגה ראשונה   צלב הברזל דרגה שנייה
 
גנרל פאול לאוקס (בגרמנית: Paul Laux;‏ 11 בנובמבר 1887 – 2 בדצמבר 1944) היה מפקד בכיר בוורמאכט שפיקד על כוחות במלחמת העולם השנייה.
ביוגרפיה > קריירה מוקדמת

לאוקס נולד ב-11 בנובמבר 1887 בויימאר, שהשתייכה לאימפריה הגרמנית. בשנת 1907 התגייס לצבא הגרמני הקיסרי, והצטרף לרגימנט הרגלים ה-134 (הסקסוני ה-10), ולחם בשורותיו במלחמת העולם הראשונה. ב-28 בנובמבר 1914 הועלה לדרגת אובר לוטננט, וב-1 באוגוסט 1916 הועלה לדרגת האופטמן. על פעולותיו בקרבות קיבל את עיטורי צלב הברזל דרגה ראשונה ושנייה, צלב האבירים של המסדר הצבאי של סנט היינריך, וצלב הכבוד של מלחמת העולם 1914/1918.
לאחר המלחמה הצטרף לאוקס לרייכסווהר, ומילא בו תפקידי פיקוד ומטה. ב-1 באוגוסט 1933 הועלה לאוקס לדרגת אוברסט לוטננט, ומונה לקצין אג"ם ברגימנט הרגלים ה-19. ב-1 ביולי 1935 הועלה לדרגת אוברסט, וב-1 באוקטובר 1935 מונה למפקד רגימנט הרגלים ה-24, וב-1 באוקטובר 1937 פרש מתפקידו. ב-1 באפריל 1938 הועלה לדרגת גנרל מיור, וב-10 בנובמבר 1938 מונה למפקד הדיוויזיה ה-10. בקיץ 1939 זמן קצר לפני פרוץ המלחמה, מונה לאוקס לקצין האפסנאות של הארמייה הראשונה.
ביוגרפיה > מלחמת העולם השנייה

עם פרוץ המלחמה היה לאוקס קצין האפסנאות של הארמייה הראשונה בחזית המערבית, והשתתף עימה במהלך המערכה על צרפת. ב-5 באוקטובר 1940 מונה לאוקס למפקד הדיוויזיה ה-126, וב-1 בינואר 1941 הועלה לדרגת גנרל לוטננט. במהלך מבצע ברברוסה לחם לאוקס עם הדיוויזיה שבפיקודו כחלק מהקורפוס ה-10 במסגרת הארמייה ה-16, וב-14 בדצמבר 1941 קיבל על פעולותיו את צלב האבירים של צלב הברזל. ב-10 באוקטובר 1942 מונה לאוקס למפקד קורפוס לאוקס, וב-28 בנובמבר 1942 מונה למפקד הקורפוס ה-2 שהיה חלק מהארמייה ה-16 במסגרת קבוצת ארמיות צפון. לאוקס לחם עם הקורפוס שבפיקודו בקרבות הקשים באזור דמיאנסק, ועל כך קיבל ב-17 במאי 1943 תוספת עלי אלון לעיטור צלב האבירים של צלב הברזל. ב-1 באפריל 1944 פרש לאוקס מתפקידו, אך חזר אליו ב-11 במאי. ב-2 ביולי 1944 מונה לאוקס למפקד הארמייה ה-16 שהייתה חלק מקבוצת ארמיות צפון. ב-29 באוגוסט 1944 התרסק לאוקס במהלך טיסת סיור בקווים הקדמיים, וב-2 בספטמבר מת מפצעיו בבית חולים בריגה.
עמק האפלצ'ים הגדול

מפת הרי האפלצ'ים, בה מודגש אזור העמק הגדול. שמות רכסי ההרים העיקריים בכל צד של העמק מצוינים במפה, כמו גם שמותיו האזוריים השונים של העמק
עמק האפלצ'ים הגדול (באנגלית: Great Appalachian Valley, ידוע גם כהעמק הגדול (The Great Valley) ואזור העמק הגדול (Great Valley Region)) הוא אחד מצורות פני הקרקע הגדולות ביותר במזרח אמריקה הצפונית. העמק בנוי כמרזבה (Trough) המורכבת משרשרת של עמקים צרים ושפלות קטנות המהווה את הסממן המרכזי במערכת הרי האפלצ'ים. המרזבה משתרעת על פני 1,900 ק"מ, מקוויבק ועד אלבמה, ושימשה נתיב מעבר חשוב בכיוון צפון-דרום כבר בתקופות פרה-היסטוריות.
גאוגרפיה

בהגדרה רחבה, מסמן העמק הגדול את גבולה המזרחי של רצועת "רכס ועמק" (Ridge-and-Valley Appalachians) של ארצות הברית. לעמק הגדול שמות אזוריים רבים, כגון עמק השננדואה. מנקודת מבט רחבה ניתן לחלק את העמק הגדול לחלק צפוני ולחלק דרומי.
גאוגרפיה > חלק צפוני

בחלקו הצפוני, כולל העמק הגדול את עמק שמפליין שסביב אגם שמפליין ואת חלקו העליון של נהר רישלייה המנקז אותו לנהר סנט לורנס; עמק נהר ההאדסון, עמק ניובורג ועמק וולקיל; ועמק קיטטיני חלקו העליון של עמק נהר הדלאוור, עמק לבנון ועמק קמברלנד.
שרשת הרים תוחמת את החלק הצפוני משני צדדיו. לכיוון מזרח, או צד הים, כוללים הרים אלה מצפון לדרום את ההרים הירוקים של ורמונט; ההרים הטקטוניים של ורמונט, ניו יורק, מסצ'וסטס וקונטיקט; הרי רדינג פרונג (הכוללים את רמות ניו יורק-ניו ג'רזי); וההר הדרומי בפנסילבניה שמעבר להאריסברג. קיים פער רחב בין רדינג פרונג וההר הדרומי בהאריסברג, דרכו זורם נהר ססקהאנה, ומחבר את העמק הגדול אל רצועת הפידמונט, במשתפלת במתינות לכיוון מזרח, בדרום-מזרח פנסילבניה. חלק מחשיבים פער זה כנקודת ההפרדה בין החלק הצפוני לחלק הדרומי של העמק.
לצד מערב, או צד היבשת, גובלת שרשרת של הרים בלתי חדירים בחלק הצפוני של העמק. הצפוניים ביותר הם הרי אדירונדאק, שלוחה דרומית של המגן הקנדי (Canadian Shield), המגיע אל העמק באזור אגם שמפליין ואגם ג'ורג'. דרומית להם, מעבר לפער עמק מוהוק ולאולבני, ניו יורק, גובלים הרי קטסקיל - המהווים את חלקה הצפוני והאחרון של רמת אלגני (Allegheny Plateau) - בעמק בצורת מתלול קטסקיל, הצופה אל רצועה מרכזית של נהר ההאדסון ועמק ההאדסון. דרומית לקטסקיל, גובלים הקפלים הראשונים של רצועת "רכס ועמק" של האפלצ'ים בעמק בצורת רכס רציף שהיה ידוע בעבר כרכס שושנק בניו יורק, הר קיטטיני בניו ג'רזי וההר הכחול בפנסילבניה. בתוך רכס ארוך זה נוצרו ערוצים צרים הידועים כ"פערי רוח" ו"פערי מים". אלה כוללים את פער קולבר בניו ג'רזי; פער המים של דלאוור, במקום בו חוצה נהר הדלאוור את העמק לאורך הגבול בין ניו ג'רזי לפנסילבניה; ופערים רבים בפנסילבניה, כולל פער הרוח של פנסילבניה; הפער בו זורם נהר ליהיי (Lehigh River) צפונית לאלנטאון; פער נהר סקוקיל; פער נחל סוואטרה; ופער נהר ססקוהנה, בין השאר.
גאוגרפיה > חלק דרומי

בחלק הדרומי, גובל מזרחו של העמק הגדול בהרי בלו רידג' המתמשכים צפונה אל תוך מרילנד ופנסילבניה כחלק מההר הדרומי. שמות אזוריים לעמק הגדול כוללים את עמק האגרסטאון במרילנד, עמק וינצ'סטר ועמק שננדואה בווירג'יניה ובמערב וירג'יניה, העמק העילי של נהר ג'יימס, עמק רואנוק ועמק ניו ריבר בווירג'יניה, עמק נהר הולסטון בווירג'יניה ובטנסי ומזרח עמק טנסי, הנמשך מווירג'יניה דרך טנסי אל תוך אלבמה. יש המשייכים את עמק נהר קוסה (Coosa River) כחלקו הדרומי ביותר של העמק הגדול. אזורים דרומיים אלה של העמק הגדול נחלקים לעיתים לשתי קבוצות, עמק וירג'יניה ועמק טנסי.
חלקו הדרומי של העמק הגדול גובל מצד מזרח בפרובינציה הגאוגרפית של בלו רידג' הכוללת, מצפון לדרום, את ההר הדרומי בווירג'יניה ובמרילנד, הבלו רידג' של וירג'יניה, הר הולסטון בטנסי ורכס אונאקה והרי הסמוקי הגדולים בתחומי טנסי וצפון קרוליינה. פער חשוב בהרים אלה זה נמצא סמוך לרואנוק, וירג'יניה. פערים נוספים הראויים לציון באזור הבלו רידג' של וירג'יניה מחברים את אזור הפידמונט עם העמק הגדול, וכוללים את פער ת'ורנטון, פער סוויפט ראן ופער רוקפיש.
סדרה נוספת של הרים גובלת בעמק הגדול ממערב, וכוללת את ההר הצפוני וההר הצפוני הגדול, רכס אלגני פרונט, הר פאוול, הרי קמברלנד, רכס וולדן, ורמת קמברלנד. פער קמברלנד מחבר בין אזור העמק הגדול לקנטקי ולשטחי טנסי במערב.
הר מסאנוטן (Massanutten Mountain) שוכן בתחומי עמק וירג'יניה, במרכז העמק הגדול. אזור עמק וירג'יניה הוא קארסטי, ובו בולענים ומערות רבים.
אקלים

בעמק הגדול אקלים יבשתי בשליש הצפוני, וסובטרופי גשום מפנסילבניה דרומה. טבלת האקלים הראשונה משתייכת לחלקו הממוזג והשנייה לחלקו הסובטרופי של העמק.
| אקלים בשדה התעופה הבינלאומי של אולבני, ניו יורק> חודש.שיא טמפרטורה מרבית (C°).טמפרטורה יומית מרבית ממוצעת (C°).טמפרטורה יומית מזערית ממוצעת (C°).שיא טמפרטורה מזערית (C°).משקעים ממוצעים (מ"מ) | אקלים בשדה התעופה הבינלאומי של אולבני, ניו יורק> ינואר.22.11.6.-9.7.-33.66 | אקלים בשדה התעופה הבינלאומי של אולבני, ניו יורק> פברואר.23.11.9.-8.2.-30.56 | אקלים בשדה התעופה הבינלאומי של אולבני, ניו יורק> מרץ.32.20.1.-3.5.-29.82 | אקלים בשדה התעופה הבינלאומי של אולבני, ניו יורק> אפריל.34.27.6.2.9.-13.81 | אקלים בשדה התעופה הבינלאומי של אולבני, ניו יורק> מאי.36.30.4.8.4.-3.92 | אקלים בשדה התעופה הבינלאומי של אולבני, ניו יורק> יוני.38.32.8.13.6.2.96 | אקלים בשדה התעופה הבינלאומי של אולבני, ניו יורק> יולי.40.33.5.16.3.4.105 | אקלים בשדה התעופה הבינלאומי של אולבני, ניו יורק> אוגוסט.39.32.9.15.5.1.88 | אקלים בשדה התעופה הבינלאומי של אולבני, ניו יורק> ספטמבר.38.30.0.10.9.-4.84 | אקלים בשדה התעופה הבינלאומי של אולבני, ניו יורק> אוקטובר.33.24.9.4.2.-9.93 | אקלים בשדה התעופה הבינלאומי של אולבני, ניו יורק> נובמבר.28.20.1.-0.3.-24.84 | אקלים בשדה התעופה הבינלאומי של אולבני, ניו יורק> דצמבר.22.12.7.-6.0.-30.74 | אקלים בשדה התעופה הבינלאומי של אולבני, ניו יורק> ..... |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: Monthly weather forecast and climate, Weather Atlas.com
תחבורה

בימינו, הדרכים העיקריות העוברות בעמק בחלקו הדרומי הם:
כביש בין-מדינתי 81 מהאריסברג, פנסילבניה, ועד לסוף קטע הכביש בדנדרידג', טנסי;
כביש בין-מדינתי 40 ממחלף קצה כביש 81 אל נוקסוויל;
כביש בין-מדינתי 75 מנוקסוויל אל קליבלנד, טנסי.
בחלקו הצפוני של העמק מגוון דרכים. לכיוון צפון-מזרח מהאריסברג, עובר כביש בין-מדינתי 81 לאורך העמק דרך פער נחל סוואטרה ואז פונה צפונה מעבר להר הכחול ויוצא מן העמק לכיוון סקרנטון. כביש בין-מדינתי 78 ממשיך על הנתיב בתוך העמק במקביל למדרונות הדרומיים של ההר הכחול ומחבר בין האריסברג ללבנון, קוצטאון ואלנטאון. באלנטאון, פונה כביש 78 דרומה לתוך אזור הגבעות של רדינג פרונג לכיוון ניו יורק סיטי. מאלנטאון אל תוך ניו ג'רזי וניו יורק לא עובר בעמק כביש בין-מדינתי, אם כי הוא נחצה לאורכו על ידי הכבישים 80 ו-84, כמו גם על ידי נהר דלאוור בין איסטון, פנסילבניה, ופער המים של דלוואר.
בניו ג'רזי ובניו יורק מתעקל העמק בהדרגה מצפון-מזרח לכיוון צפון, ובניובורג, ממש מעבר לרמת ההאדסון, חוצה כביש בין-מדינתי 87 לאורכו של רוב שטחו של העמק אל תוך קנדה, כשהוא חולף על פני פוקיפסי, אולבני וגלן פולס. בכיוון מזרח-מערב של העמק חולף כביש בין-מדינתי 90 בתוך עמק מוהוק לכיוון יוטיקה. צפונית לגלן פולס, עובר כביש 87 ממערב לעמק על גבי רכס הרי אדירונדק, אם כי הוא יורד בחזרה לתוכו סמוך לפלאטסבורג (Plattsburgh). בגבול ארצות הברית–קנדה הופך כביש 87 לאוטורוט 15 (Autoroute 15) וממשיך צפונה אל מונטריאול. אין כבישים בין-מדינתיים החוצים את השטח הקשה למעבר של העמק מזרחית לאגם ג'ורג' או החולפים דרך אזור החקלאות הפורה של עמק שמפליין המתחיל צפונית לברלינגטון, ורמונט.
צפונית לברלינגטון, לאורך חופו המזרחי של אגם שמפליין, חולף כביש בין-מדינתי 89 דרך חלקו הצפוני ביותר של העמק אל גבול ארצות הברית-קנדה, שם הוא הופך לדרך קוויבק 133 ואוטורוט 35, החולף לאורכו של נהר רישליה בחלקו הדרומי, בו העמק הגדול מתמזג לבסוף אל מישור נהר סנט לורנס מזרחית למונטריאול. (נהר רישלייה ממשיך צפונה מעבר למישור ונשפך אל הסנט לורנס, צפונית-מזרחית למונטריאול).
תרבות

העמק הגדול, ובעיקר חלקו המרכזי-דרומי, נמצא בתחומי אזור המכונה אפלצ'יה.
לקריאה נוספת

Drake, Richard. A History of Appalachia. University Press of Kentucky, 2001. ISBN 0813121698
Meinig, D. W. The Shaping of America: A Geographical Perspective on 500 Years of History, Volume 1: Atlantic America 1492-1800. Yale University Press, 1986
פיפרצילין/טזובקטם

|  נתונים כימיים |
| --- | --- |
 מסה מולרית:  817.21596 יחידת מסה אטומית מאוחדת 
 בטיחות
 קטגוריית סיכון בהריון:  קטגוריית סיכון B 
 מזהים
 מספר CAS:  123683-33-0
 PubChem:  9918881
 ChemSpider:  8094523
 
פיפרצילין/טזובקטם (באנגלית: Piperacillin/tazobactam ‏ מוכרת בשם המסחרי טזוצין) היא תרופה אנטיביוטית המשלבת תרכובת אנטיביוטית של פיפרצילין (מקבוצת הפניצילין) ומעכב האנזים בטא לקטמאז - טזובקטם.
לאנטיביוטיקה זו תכונות נוגדות חיידקי גראם חיוביים וגרם שליליים כמו גם חיידקים אנאירוביים, לרבות החיידק Pseudomonas aeruginosa.
התרופה הזו משמשת בעיקר בטיפול ביחידות של טיפול נמרץ- כנגד דלקת ריאות או פריטוניטיס, כטיפול בזיהומים אצל סוכרתיים (כגון זיהומי רגל סוכרתית) וכטיפול אמפירי בחום אצל חולים עם ירידה במספר תאי הדם הלבנים (חום נויטרופני). התרופה ניתנת תוך ורידית בכל 6 או 8 שעות, ולמשך חצי שעה. התרופה יכולה להינתן גם כאינפוזיה מתמשכת למשך 4 שעות.
תופעת הלוואי העיקרית של תרופה זו היא שלשול – בין 7% עד 11% במחקרים שונים. מחקר אחד הראה כי השכיחות של דלקת מעי מקלוסטרידיואידס דיפיצילה אצל חולים שקיבלו פיפרצילין/טזובקטם עומד על 4.9%.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
פביאן רואיס

פביאן רואיס פנייה (בספרדית: Fabián Ruiz Peña; נולד ב-3 באפריל 1996), המוכר גם רק בשמו הפרטי פביאן, הוא כדורגלן ספרדי המשחק בעמדת הקשר בפריז סן-ז'רמן מליגת העל הצרפתית ובנבחרת ספרד. נבחר לאחד השחקנים המצטיינים בטורניר ונכלל בקבוצת הטורניר ביורו 2024, כשהיה חלק גדול מזכייתה של ספרד בטורניר.
קריירת מועדונים

פביאן נולד בפרוור של סביליה, בירת אנדלוסיה, שבספרד. בגיל שמונה הצטרף פביאן למחלקת הנוער של ריאל בטיס וב-2014 הוא החל לשחק בקבוצת המילואים של ריאל בטיס ששיחקה בליגה השלישית בספרד. ב-16 בדצמבר 2014 ערך פביאן את הופעת הבכורה שלו בקבוצה הבוגרת של בטיס ששיחקה בליגת המשנה בספרד, בניצחון 0–1 על דפורטיבו לוגו. הוא שיחק שישה משחקים באותה עונה שבסופה ריאל בטיס זכתה באליפות ליגת המשנה והבטיחה את עלייתה ללה ליגה. בעונת 2015/2016 פביאן ערך 12 הופעות בלה ליגה במדי ריאל בטיס. את עונת 2016/2017 פתח פביאן עם ריאל בטיס אך בדצמבר 2016 נשלח בהשאלה לאלצ'ה מליגת המשנה בספרד. במדי אלצ'ה נחשב פביאן לשחקן מפתח, ערך 18 הופעות וכבש שער אחד, אך בסיום העונה נשרה הקבוצה לליגה השלישית בספרד.
בעונת 2017/2018 שב פביאן לסגל בטיס ותחת המאמן קיקה סטיין הפך לשחקן הרכב משמעותי. פביאן ערך 34 הופעות בליגה, כבש שלושה שערים והיה מהשחקנים החשובים בקבוצה, אשר סיימה את העונה במקום השישי והעפילה לליגה האירופית.
ב-5 ביולי 2018 שילמה נאפולי לריאל בטיס את סעיף השחרור של פביאן, 30 מיליון אירו, שחתם על חוזה לחמש עונות בקבוצה האיטלקית. ב-16 בספטמבר 2018 ערך את הופעת הבכורה שלו בנאפולי, במסגרת ליגת האלופות, במשחק מול הכוכב האדום בלגרד שהסתיים ללא שערים. באותה עונה פביאן כבש ארבעה שערים והפך במהלכה לשחקן חשוב בקישור של נאפולי, שסיימה במקום השני בליגה האיטלקית. בעונת 2019/2020 המשיך פביאן להיות שחקן משמעותי בנאפולי, שעברה עונה לא פשוטה, במהלכה פוטר המאמן קרלו אנצ'לוטי וג'נארו גאטוסו מונה במקומו. עם זאת, זכתה נאפולי בגביע האיטלקי, לאחר ניצחון בבעיטות הכרעה על יובנטוס במשחק הגמר, כשפביאן משחק 80 דקות.
ב-31 באוגוסט 2022 חתם פביאן לחמש שנים בפריז סן-ז'רמן מליגת העל הצרפתית.
ב-18 בספטמבר 2022 ערך את הופעת הבכורה שלו בהרכב, בניצחון 0–1 על ליון.
קריירה בינלאומית

לאחר שייצג את ספרד בקבוצות עד גיל 19 ועד גיל 21, פביאן זומן לנבחרת ספרד הבוגרת על ידי המאמן לואיס אנריקה ב-15 במרץ 2019, לשני משחקי מוקדמות יורו 2020 מול נורווגיה ומלטה. הוא שיחק לראשונה בנבחרת ב-7 ביוני 2019 במשחק מוקדמות יורו 2020 מול איי פארו, כשנכנס כמחליף של איסקו בדקה ה-74. ארבעה ימים לאחר מכן, הוא ערך את הופעת הבכורה המלאה שלו, כשפתח לצידו סרחיו בוסקטס ודני פארחו במרכז השדה מול שוודיה, ותרם בבישול לשער של מיקל אויארסבאל בדקה ה-87 של ניצחון 3-0.
ביולי 2019, פביאן חזר לסגל של נבחרת ספרד עד גיל 21 לאליפות אירופה עד גיל 21 ב-2019. פביאן היווה חלק משמעותי בזכייה של נבחרת ספרד עד גיל 21 באליפות אירופה לנבחרות צעירות בשנת 2019, באותו טורניר הוא כבש שני שערים. פביאן זומן לראשונה לסגל נבחרת ספרד במרץ 2019 לקראת מוקדמות יורו 2020. הוא ערך את הופעת הבכורה שלו בנבחרת הבוגרת ב-7 ביוני 2019 במשחק המוקדמות מול איי פארו. פביאן כבש את שערו הראשון בנבחרת ב-18 בנובמבר 2019 בניצחון 0–5 על נבחרת רומניה במסגרת אותו טורניר מוקדמות, ונבחר לשחקן הטורניר.
פביאן כבש את שערו הראשון עבור נבחרת ספרד הבוגרת במשחק האחרון שלה במוקדמות יורו 2024 מול רומניה ב-18 בנובמבר 2019.
ב-24 במאי 2021, פביאן נכלל בסגל של לואיס אנריקה ליורו 2020. הוא רשם שלוש הופעות בתור מחליף בטורניר, מול שוודיה ופולין בשלב הבתים וקרואטיה בשמינית הגמר.
ביוני 2023, פביאן היה חלק מסגל ספרד לגמר ליגת האומות 2023 ושיחק 16 דקות בתור מחליף של מיקל מרינו בחצי הגמר נגד איטליה. ב-18 ביוני, הוא פתח בגמר מול קרואטיה, ושיחק 78 דקות לפני שהוחלף על ידי מרינו כשספרד ניצחה 5–4 בדו-קרב הפנדלים לזכייה בפעם הראשונה שלה בליגת האומות.
ביוני 2024, רואיז נבחר בסגל של ספרד ליורו 2024 בגרמניה. במשחק הפתיחה של הנבחרת בטורניר, הוא כבש את השער השני של ספרד כשהיא ניצחה את קרואטיה 3–0 באצטדיון האולימפי של ברלין. פביאן שיחק בתור שחקן הרכב במהלך שאר הטורניר ועזר לספרד לזכות באליפות אירופה הרביעית שלה. בסוף הטורניר נבחר לאחד משחקני הטורניר ונכלל בקבוצת הטורניר.
תארים

נבחרת ספרד:
אליפות אירופה: 2024
נבחרת ספרד עד גיל 21
אליפות אירופה עד גיל 21: 2019
נאפולי
הגביע האיטלקי: 2019/2020
פריז סן-ז'רמן
אליפות צרפת: 2022/2023, 2023/2024
הערות שוליים

↑  Fabian Ruiz shines as Spain stuns Germany in Euro 2024, PSG Post, ‏2024-07-05 (באנגלית אמריקאית)
↑  The Athletic, Fabian Ruiz heads over, The Athletic, ‏2024-07-10 (באנגלית אמריקאית)
↑  Spain came from behind to beat Georgia 4-1 in the last 16 on Sunday, setting up a meeting with the hosts, Germany, in the quarter-finals, Fabian aiming for 'historic' Euro 2024 after impressive Spain comeback, beIN SPORTS (ב־Australian English)
↑  Spain 3-0 Sweden (Jun 10, 2019) Commentary, ESPN (באנגלית)
↑  UEFA.com, The official website for European football, UEFA.com (באנגלית)
↑  Euro 2024: Spain beat Croatia in Group B opener, BBC Sport (באנגלית בריטית)
| נבחרת ספרד – יורו 2020 |
| --- | --- | --- |
|  1 דה חאה •  2 אספיליקווטה •  3 ד. יורנטה •  4 פאו טורס •  5 בוסקטס •  6 מ. יורנטה •  7 מוראטה •  8 קוקה •  9 מורנו •  10 טיאגו •   11 פראן טורס •  12 גרסיה • 13 סאנצ'ס •  14 גאיה • 15  • 16 רודרי • 17 רואיס • 18 אלבה • 19 אולמו • 20 אדאמה • 21 אויארסבאל • 22 סראביה • 23 סימון • 24 לאפורט • 26 פדרי • מאמן: לואיס אנריקה |  1 דה חאה •  2 אספיליקווטה •  3 ד. יורנטה •  4 פאו טורס •  5 בוסקטס •  6 מ. יורנטה •  7 מוראטה •  8 קוקה •  9 מורנו •  10 טיאגו •   11 פראן טורס •  12 גרסיה • 13 סאנצ'ס •  14 גאיה • 15  • 16 רודרי • 17 רואיס • 18 אלבה • 19 אולמו • 20 אדאמה • 21 אויארסבאל • 22 סראביה • 23 סימון • 24 לאפורט • 26 פדרי • מאמן: לואיס אנריקה | ספרד |
| נבחרת ספרד – יורו 2024 |
| --- | --- | --- |
|  1 ראיה •  2 קרבחאל •  3 לה נורמן •  4 נאצ'ו •  5 ויוויאן •  6 מרינו •  7 מוראטה •  8 רואיס •  9 חוסלו •  10 אולמו •   11 פראן טורס •  12 גרימלדו • 13 רמירו •  14 לאפורט • 15 באנה • 16 רודרי • 17 ויליאמס • 18 סובימנדי • 19 ימאל • 20 פדרי • 21 אויארסבאל • 22 נבאס • 23 סימון • 24 קוקורייה • 25 לופס • 26 פרס • מאמן: לואיס דה לה פואנטה |  1 ראיה •  2 קרבחאל •  3 לה נורמן •  4 נאצ'ו •  5 ויוויאן •  6 מרינו •  7 מוראטה •  8 רואיס •  9 חוסלו •  10 אולמו •   11 פראן טורס •  12 גרימלדו • 13 רמירו •  14 לאפורט • 15 באנה • 16 רודרי • 17 ויליאמס • 18 סובימנדי • 19 ימאל • 20 פדרי • 21 אויארסבאל • 22 נבאס • 23 סימון • 24 קוקורייה • 25 לופס • 26 פרס • מאמן: לואיס דה לה פואנטה | ספרד |
| --- | --- |
בקרת זהויות :  GND: 1335730664  VIAF: 9701172126419003340005   WorldCat (עם VIAF): 9701172126419003340005
עונת 2019/2020 בצ'מפיונשיפ

| --- | --- |

 תקופת התחרות:  2 באוגוסט 2019 – 22 ביולי 2020 (356 ימים)
 מספר משתתפות:  24
 הזוכה:  לידס יונייטד
 מספר משחקים:  552
 מספר שערים:  1457 (2.64 בממוצע למשחק)
 מספר צופים:  8,251,897 (14,949 בממוצע למשחק)
 מלך השערים:  אלכסנדר מיטרוביץ', פולהאם (כדורגל)
 → 2018–19 EFL Championship2020/2021 ←
עונת 2019/2020 היא העונה ה-28 במסגרת הצ'מפיונשיפ האנגלית. העונה נפתחה ב-2 באוגוסט 2019, והסתיימה ב-22 ביולי[דרושה הבהרה] 2020.
בעקבות התפרצות נגיף הקורונה בממלכה המאוחדת הוחלט שפעילות הליגה תופסק עד להודעה חדשה החל מה-13 במרץ 2020. ב-20 ביוני 2020 שבה הליגה לפעילות אך ללא קהל.
שינויים בקבוצות הליגה > הקבוצות שעלו לפרמייר ליג

נוריץ' סיטי
שפילד יונייטד
אסטון וילה
שינויים בקבוצות הליגה > הקבוצות שירדו לפוטבול ליג הראשונה

רות'רהאם יונייטד
בולטון וונדררס
איפסוויץ' טאון
הקבוצות שעלו מהפוטבול ליג הראשונה:
לוטון טאון
בארנסלי
צ'רלטון את'לטיק
הקבוצות שירדו מהפרמייר ליג:
קארדיף סיטי
פולהאם
האדרספילד טאון
קבוצות לעונת 2019/2020

| קבוצה | עיר | אצטדיון | תכולה |
| --- | --- | --- | --- |
| קארדיף סיטי | קארדיף | אצטדיון קארדיף סיטי | 33,316 |
| לוטון טאון | לוטון | קנילוורת' רואד | 10,336 |
| האדרספילד טאון | האדרספילד | אצטדיון קירקליס ‏ | 24,500 |
| בלקברן רוברס | בלקברן | איווד פארק | 31,367 |
| ברמינגהאם סיטי | ברמינגהאם | אצטדיון סנט אנדרוז | 30,015 |
| בריסטול סיטי | בריסטול | אשטון גייט | 27,000 |
| ברנטפורד | לונדון | גריפין פארק | 12,300 |
| דרבי קאונטי | דרבי | פרייד פארק | 33,600 |
| האל סיטי | האל | קינגסטון קומיוניקיישנס | 25,400 |
| ויגאן את'לטיק | ויגאן | אצטדיון הדי.וו. | 25,133 |
| וסט ברומיץ' אלביון | וסט ברומיץ' | ההות'ורנס | 26,850 |
| לידס יונייטד | לידס | אלנד רואד | 37,890 |
| מידלסברו | מידלסברו | אצטדיון ריברסייד | 34,000 |
| מילוול | לונדון | אצטדיון הדן | 20,146 |
| בארנסלי | בארנסלי | אוקוול | 23,287 |
| נוטינגהאם פורסט | נוטינגהאם | סיטי גראונד | 30,445 |
| סוונסי סיטי | סוונסי | אצטדיון ליברטי | 21,088 |
| סטוק סיטי | סטוק-און-טרנט | אצטדיון Bet365 | 30,089 |
| פרסטון נורת' אנד | פרסטון | דיפדייל | 23,408 |
| קווינס פארק ריינג'רס | האמרסמית' ופולהאם | לופטוס רואד | 18,439 |
| רדינג | רדינג | אצטדיון מדג'סקי | 24,161 |
| פולהאם | לונדון | קרייבן קוטג' | 25,700 |
| שפילד ונסדיי | שפילד | אצטדיון הילסבורו | 39,752 |
| צ'רלטון את'לטיק | לונדון | הוואלי | 27,111 |